|  |  |
| --- | --- |
| OTSUS | EELNÕU |
| Kadrina | 28. mai 2025 nr  |
|  |  |

Kinnisasja omandamiseks loa andmine

Kinnisasja omandamise kitsendamise seaduse (edaspidi KAOKS) § 4 lõikele 3 vastavalt on isikul õigus omandada põllumajandusmaad kümme hektarit või rohkem sisaldav kinnisasi, kui ta on kinnisasja omandamise tehingu tegemise aastale vahetult eelnenud kolm aastat tegelenud Euroopa Liidu toimimise lepingu I lisas loetletud põllumajandustoodete, välja arvatud kalatoodete ja puuvilla (edaspidi *põllumajandustoode*) tootmisega ning lõikele 6 vastavalt võib isik omandada põllumajandusmaad, metsamaad või põllumajandus- ja metsamaad kokku kümme hektarit või rohkem sisaldava kinnisasja üksnes omandatava kinnisasja asukohajärgse kohaliku omavalitsuse volikogu loal, kui ta ei vasta sama paragrahvi lõigetes 3-5 sätestatud nõuetele.

Reiman OÜ (äriregistri kood 16752357) poolt on esitatud kinnisasja omandamise loataotlus, registreeritud Kadrina Vallavalitsuse dokumendiregistris 15.05.2025 nr 1-5/237/2025 all, Kadrina vallas Mäo külas kinnistu registriosa nr 2586931 koosseisus oleva maaüksuse Lepikmetsa, katastritunnus 27302:002:0040, pindala 11,76 ha (sh metsamaa 8,99 ha ning haritav ja looduslik rohumaa 1,41 ha), sihtotstarve 100% maatulundusmaa omandamiseks.

Kinnisasja omandamise kitsendamise seaduse § 1, § 4 lõigete 3 ja 6 ning § 7, kohaliku omavalitsuse korralduse seaduse § 22 lg 1 p 37 ning esitatud taotluse alusel Kadrina Vallavolikogu

o t s u s t a b:

1. Anda luba Reiman OÜ-le (äriregistri kood 16752357) Lääne-Viru maakonnas Kadrina vallas Mäo külas kinnistu registriosa nr 2586931 koosseisus oleva maaüksuse Lepikmetsa, katastritunnus 27302:002:0040, pindala 11,76 ha (sh metsamaa 8,99 ha ning haritav ja looduslik rohumaa 1,41 ha), sihtotstarve 100% maatulundusmaa, omandamiseks.

2. Otsus jõustub adressaadile teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
| (allkirjastatud digitaalselt) |
| Madis Viise |
| vallavolikogu esimees |

Eelnõu koostas

Maakorraldusspetsialist Siiri Püss

Siiri.Pyss@kadrina.ee,